ระเบียบเทศบาลตำบลกุสุมาลย์ระเบียบเทศบาลตำบลกุสุมาลย์ว่าด้วยข้อมูลข่าวสารของราชการพ.ศ. ๒๕๕๑[๑] โดยที่พระราชบัญญัติข้อมูลข่าวสารของราชการ พ.ศ. ๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ กำหนดว่าการให้ประชาชนเข้าตรวจดูข้อมูลข่าวสารหน่วยงานของรัฐจะกำหนดระเบียบปฏิบัติเพื่อรักษาความเป็นระเบียบเรียบร้อยหรือปลอดภัยก็ได้โดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยอาศัยอำนาจตามมาตรา ๔๘ เตรส (๔) แห่งพระราชบัญญัติเทศบาล พ.ศ. ๒๔๙๖ ประกอบกับมาตรา๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ เทศบาลตำบลกุสุมาลย์จึงวางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบเทศบาลตำบลกุสุมาลย์ ว่าด้วยข้อมูลข่าวสารของราชการ พ.ศ. ๒๕๕๑ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ บรรดาระเบียบข้อบังคับและคำสั่งอื่นใดของเทศบาลตำบลกุสุมาลย์ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการพนักงานเทศบาล ลูกจ้าง และผู้ซึ่งมาช่วยปฏิบัติของเทศบาลตำบลกุสุมาลย์ข้อ ๕ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใด ๆ ไม่ว่าการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใด ๆ และไม่ว่าจะได้จัดทำไว้ในรูปของเอกสาร แฟ้ม รายงาน หนังสือแผนผัง แผนที่ ภาพวาด ภาพถ่าย ฟิล์มการบันทึกภาพหรือเสียงการบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏได้ที่อยู่ในความรับผิดชอบของเทศบาลตำบลกุสุมาลย์เจ้าหน้าที่ประสานงาน หมายความว่าผู้ซึ่งปฏิบัติงานให้แก่เทศบาลตำบลกุสุมาลย์ข้อ ๖ ให้นายกเทศมนตรีตำบลกุสุมาลย์รักษาการให้เป็นไปตามระเบียบนี้ และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้นายกเทศมนตรีมีอำนาจวินิจฉัยสั่งการที่เห็นสมควรหมวด ๑คณะกรรมการบริหารข้อมูลข่าวสาร ข้อ ๗ ให้มี คณะกรรมการบริหารข้อมูลข่าวสารเทศบาลตำบลกุสุมาลย์ เรียกโดยย่อว่าคส.กสม. ประกอบด้วย นายกเทศมนตรีเป็นประธานรองนายกเทศมนตรีเป็นรองประธาน ปลัดเทศบาล หัวหน้าส่วนราชการหัวหน้างานป้องกันและบรรเทาสาธารณภัย หัวหน้างานพัสดุ หัวหน้างานแผนและงบประมาณเป็นกรรมการ หัวหน้างานนิติการ หัวหน้ากองวิชาการและแผนงาน เป็นกรรมการและเลขานุการหัวหน้างานประชาสัมพันธ์ เป็นกรรมการและผู้ช่วยเลขานุการข้อ ๘ ให้ คส.กสม.มีอำนาจหน้าที่ ดังต่อไปนี้(๑) กำหนดมาตรการเกี่ยวกับการบริหาร การจัดระบบการขอ การอนุญาตและการบริการข้อมูลข่าวสารและกำกับดูแลการปฏิบัติราชการให้เป็นไปตามพระราชบัญญัติข้อมูลข่าวสารของราชการ พ.ศ.๒๕๔๐(๒) ให้คำแนะนำในการดำเนินงานของพนักงาน เจ้าหน้าที่และส่วนราชการงานต่าง ๆ เกี่ยวกับการปฏิบัติตามกฎหมายว่าด้วยข้อมูลข่าวสารของราชการ(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของทางราชการ(๔)ให้คำแนะนำหรือเสนอความเห็นเกี่ยวกับการจัดทำและปรับปรุงข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๕)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๖)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๗) แต่งตั้งคณะกรรมการหรือคณะทำงานเพื่อปฏิบัติการในเรื่องใด ๆ(๘) ดำเนินการอื่นใดตามที่นายกเทศมนตรีมอบหมายข้อ ๙ การประชุมคส.กสม. ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการหรือรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งมีเสียงหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ ให้นำความในข้อ๙ มาใช้บังคับการประชุมคณะอนุกรรมการและคณะทำงานที่ คส.กสม. แต่งตั้งโดยอนุโลมด้วยหมวด ๒การจัดระบบข้อมูลข่าวสาร ข้อ ๑๑ ให้ส่วนราชการในเทศบาลตำบลกุสุมาลย์จัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่น และระเบียบของราชการในกรณีมีเหตุอันสมควรสงสัยว่าข้อมูลข่าวสารของเทศบาลตำบลกุสุมาลย์จะเปิดเผยได้หรือไม่ ให้นำเสนอ คส.กสม. วินิจฉัยตามอำนาจหน้าที่ต่อไปข้อ ๑๒ ในการดำเนินงานตามข้อ๑๑ ให้ส่วนราชการในเทศบาลตำบลกุสุมาลย์ จัดให้มีเจ้าหน้าที่เพื่อควบคุมดูแลตรวจสอบ ติดตาม และประสานงานในการดำเนินงานดังกล่าวให้เป็นไปด้วยความเรียบร้อยหมวด ๓การขอข้อมูลข่าวสารและการอนุญาต ข้อ ๑๓ ให้หน่วยงานของรัฐข้าราชการ พนักงานหรือลูกจ้างของหน่วยงานของรัฐ หรือบุคคลที่ประสงค์จะเข้าตรวจดูศึกษาค้นคว้า หรือขอสำเนาข้อมูลข่าวสารทำหนังสือ หรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อนายกเทศมนตรีตำบลกุสุมาลย์หรือผู้มีอำนาจอนุญาตสำหรับกรณีจำเป็นหรือเร่งด่วน อาจขอด้วยวาจาหรือทางโทรสารก็ได้โดยให้แจ้งชื่อตำแหน่ง และที่อยู่ของผู้ขอด้วยการขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้เว้นแต่กรณีการมีคำสั่งให้เปิดเผยข้อมูลข่าวสารตามมาตรา ๑๕เป็นการทั่วไปหรือเฉพาะแก่บุคคลใดให้เป็นอำนาจของเจ้าหน้าที่เฉพาะตามกฎกระทรวงฉบับที่ ๔ (พ.ศ. ๒๕๔๒)ออกตามความในพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๔ การขอข้อมูลข่าวสารตามหมายเรียกพยานเอกสารของศาลให้นำเสนอนายกเทศมนตรีหรือรองนายกเทศมนตรีผู้ได้รับมอบหมายพิจารณาอนุญาต และให้พนักงานเทศบาลผู้รับผิดชอบตั้งแต่ระดับ๓ ขึ้นไป เป็นผู้รับรองสำเนาข้อมูลเอกสารข้อ ๑๕ ข้อมูลข่าวสารใดหากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยข้อ ๑๖ วิธีการปฏิบัติในการขอเข้าตรวจดูข้อมูลข่าวสารของราชการที่ไม่ได้กำหนดไว้ในระเบียบนี้ให้ปฏิบัติตามวิธีการที่คณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการ พ.ศ. ๒๕๔๐ กำหนดไว้หมวด ๔การบริการข้อมูลข่าวสาร ข้อ ๑๗ ให้ส่วนราชการในเทศบาลตำบลกุสุมาลย์รวบรวม จัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบเพื่อเผยแพร่ ขาย จำหน่าย จ่ายแจกตรวจดูและศึกษาค้นคว้าตลอดจนจัดหาและจัดทำสำเนาข้อมูลข่าวสารดังกล่าว ตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของ คส.กสม.ข้อ ๑๘ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๗ โดยอนุโลมเว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติ พ.ศ. ๒๕๑๗หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารหรือที่ผู้มีอำนาจอนุญาตตามข้อ๑๓ เห็นว่าเป็นเรื่องที่ไม่ต้องเปิดเผยข้อ ๑๙ ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่างๆ ตามหลักเกณฑ์ที่ คส.กสม. กำหนดข้อ ๒๐ การเรียกค่าธรรมเนียมการเข้าตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสาร ให้เป็นไปตามหลักเกณฑ์ที่คส.กสม. กำหนด และตามประกาศคณะกรรมการข้อมูลข่าวสารของราชการ เรื่อง การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการลงวันที่ ๗ พฤษภาคม ๒๕๔๒การรับรองสำเนาข้อมูลข่าวสารตามวรรคหนึ่งให้พนักงานเทศบาลที่รับผิดชอบข้อมูลข่าวสารนั้นตั้งแต่ระดับ ๓หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัวชื่อสกุลและตำแหน่ง ตลอดจนวัน เดือน ปี ให้ชัดเจน ทั้งนี้ ให้รับรองตามจำนวนที่ผู้ยื่นคำขอขอให้รับรองข้อ ๒๑ รายได้จากการขายหรือจำหน่ายข้อมูลข่าวสารตามข้อ๑๙ และค่าธรรมเนียมข้อ ๒๐ ให้ถือว่าเป็นรายได้ของเทศบาลตำบลกุสุมาลย์ข้อ ๒๒ การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วนให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ ให้หัวหน้าส่วนราชการเป็นผู้พิจารณาอนุญาตข้อ ๒๓ การบริการข้อมูลข่าวสารให้ดำเนินการให้แล้วเสร็จโดยเร็วทั้งนี้ ให้ถือปฏิบัติตามระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒หมวด ๕สถานที่บริการข้อมูลข่าวสาร ข้อ ๒๔ ให้หน่วยงานในเทศบาลตำบลกุสุมาลย์ควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการ และจัดสถานที่บริการข้อมูลข่าวสารดังนี้ศูนย์ข้อมูลข่าวสารราชการ สำนักงานเทศบาลตำบลกุสุมาลย์เป็นศูนย์บริการข้อมูลข่าวสารของเทศบาลตำบลกุสุมาลย์และเป็นสถานที่ติดต่อเพื่อขอรับข้อมูลข่าวสารหรือให้คำแนะนำในการติดต่อกับหน่วยงานของรัฐ โดยมีหน้าที่เพิ่มเติม ดังต่อไปนี้(๑)ให้บริการข้อมูลข่าวสารที่อยู่ระหว่างดำเนินการของหน่วยงานในเทศบาลตำบลกุสุมาลย์และข้อมูลข่าวสารที่ดำเนินการเสร็จแล้ว(๒) เป็นศูนย์ประสานงานกับหน่วยงานในเทศบาลตำบลกุสุมาลย์เพื่อให้บริการข้อมูลข่าวสาร(๓) จัดทำประกาศเทศบาลตำบลกุสุมาลย์กำหนดสถานที่ติดต่อขอรับข้อมูลข่าวสารของเทศบาลตำบลกุสุมาลย์ให้หน่วยงานภายในสำนักและกองต่าง ๆ ภายในสำนักงานเทศบาลตำบลกุสุมาลย์รวบรวมและจัดส่งข้อมูลข่าวสารต่าง ๆให้ศูนย์บริการข้อมูลข่าวสารของเทศบาลตำบลกุสุมาลย์ และมีหน้าที่ตามวรรค (๑) (๒)(๓) ในส่วนที่เกี่ยวข้องกับงานที่รับผิดชอบประกาศณ วันที่ ๒๙ กุมภาพันธ์ พ.ศ. ๒๕๕๑จอมศรีนาพงษ์นายกเทศมนตรีตำบลกุสุมาลย์[เอกสารแนบท้าย]๑. หลักเกณฑ์การขอข้อมูลข่าวสารและการขออนุญาต(ดูข้อมูลจากภาพกฎหมาย)ปริยานุช/ผู้จัดทำ๒๘ กุมภาพันธ์๒๕๕๔ณัฐวดี/ตรวจ๒๘ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๙ ง/หน้า ๑๐/๑๕ กุมภาพันธ์ ๒๕๕๔